LĪGUMS Nr. B6-2019/_____
par stacionāra „Gaiļezers” operāciju bloka 
ventilācijas un kondicionēšanas sistēmu tehnisko apkalpošanu un remontu
2019. gada ____________________

SIA “Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīga, LV-1038 (turpmāk tekstā – PASŪTĪTĀJS), kuru pamatojoties uz 14.05.2019. pilnvaru Nr. A1/1.1-18/19/22 pārstāv valdes priekšsēdētājs Imants Paeglītis un valdes loceklis Vilnis Lietuvietis, no vienas puses, un

SIA „Inženiercentrs komforts”, reģistrācijas Nr., 40003661322, juridiskā adrese Abulas iela 2, Rīga, LV-1026 (turpmāk tekstā – IZPILDĪTĀJS), kuru, saskaņā uz stātūta pamata, pārstāv valdes priekšsēdētājs Jānis Ikaunieks, no otras puses, 
katrs atsevišķi turpmāk tekstā saukts arī „Puse”, bet abi kopā – „Puses”,
pamatojoties uz PASŪTĪTĀJA rīkotā iepirkuma „Stacionāra „Gaiļezers” operāciju bloka ventilācijas un kondicionēšanas sistēmu tehniskā apkalpošana un remonts”, ID Nr. RAKUS 2019/26M (turpmāk tekstā – „Iepirkums”), rezultātiem, noslēdza šādu līgumu, (turpmāk tekstā – Līgums):

1. LĪGUMA PRIEKŠMETS
1.1. PasūtītājS uzdod, un Izpildītājs apņemas veikt PASŪTĪTĀJA stacionāra „Gaiļezers” operāciju blokā, Hipokrāta ielā 2, Rīgā uzstādīto ventilācijas un gaisa kondicionēšanas sistēmu (turpmāk tekstā – Iekārtas) tehnisko apkalpošanu un remontu, atbilstoši Līguma 1. pielikumā „Iekārtu saraksts”, 2. pielikumā „Veicamo darbu apraksts” un Iepirkuma procedūras dokumentos norādītajam (viss kopā turpmāk – Pakalpojumi).
1.2. Pasūtītājs apņemas veikt samaksu par IZPILDĪTĀJA kvalitatīvi sniegtajiem Pakalpojumiem Līgumā paredzētajā kārtībā un apmēros.
2. PUŠU PIENĀKUMI
2.1. IZPILDĪTĀJS ir atbildīgs un nodrošina:

2.1.1.  apkopes personāla ierašanos objektā Līguma 2.2.7.punktā norādītajā laikā;

2.1.1. inženierkomunikāciju darbības traucējumu un avāriju likvidēšanu, kā arī sistēmu darbības atjaunošanu;

2.1.2. defektu apzināšanu, apsekošanu, rašanās iemeslu noteikšanu, defekta akta sagatavošanu un iesniegšanu PASŪTĪTĀJAM, remontdarbu tāmes sastādīšanu saskaņā ar PASŪTĪTĀJA noteiktu formu to novēršanai, uzskaitot bojātās detaļas un nepieciešamos remontdarbus, kā arī, aprakstot citus nepieciešamos pasākumus, kas ļautu atjaunot sistēmu darbību; 

2.1.3. bojāto inženierkomunikāciju elementu nomaiņu, iepriekš saskaņojot ar PASŪTĪTĀJU iekārtu un materiālu izmaksas;

2.1.4. IZPILDĪTĀJS ar saviem spēkiem nodrošina piekļuvi bojātiem sistēmas posmiem/mezgliem/aparatūrai, veic bojājumu novēršanu un darba vietas sakārtošanu pēc darbu pabeigšanas. PASŪTĪTĀJS nodrošina saskaņošanu un piekļuvi telpās, kurās ir nepieciešams iekļūt bojājumu novēršanai;

2.1.5. kārtības un tīrības uzturēšanu inženierkomunikācijām atvēlētajās telpās un darba veikšanas vietas sakārtošanu pēc darbu pabeigšanas;

2.1.6. rakstisku tehnisko rekomendāciju sniegšanu PASŪTĪTĀJAM, ja nepieciešama sistēmu, to iekārtu darbības uzlabošana vai pārbūve; 

2.1.7. avārijas apstāšanās un iekārtas darbības apturēšanu, saņemot (imitējot) signālu par ugunsgrēku no ugunsgrēka atklāšanas un trauksmes signalizācijas;
2.1.8. PASŪTĪTĀJU ar inženierkomunikāciju uzturēšanai nepieciešamo tehniskās apkopes darbu izpildes žurnālu (turpmāk tekstā - Žurnāls) visām Inženierkomunikācijām, iepriekš saskaņojot Žurnāla formu ar PASŪTĪTĀJU. Formai ir jāatbilst Latvijas Republikā un Eiropas Savienībā spēkā esošām normatīvajām prasībām un standartiem. Par plānotajiem tehniskās apkopes darbiem un avārijas remontdarbiem ir jāveic ieraksts. Žurnāla atrašanās vieta ir operāciju bloka siltummezgla telpa;

2.1.9. PASŪTĪTĀJA un objekta lietotāja atbildīgo darbinieku instruktāžu, atbilstoši spēkā esošajai likumdošanai.
2.2. Izpildītājs apņemas:
2.2.1. nodrošināt Iekārtu pilnvērtīgu un nepārtrauktu funkcionēšanu, veicot regulāros un plānveida apkopes darbus, saskaņā ar izpildītā Pakalpojuma nodošanas – pieņemšanas aktu (turpmāk tekstā – Akts) un Iekārtu tehnisko dokumentāciju un Konkursam iesniegto piedāvājumu;

2.2.2. 30 (trīsdesmit) dienu laikā pēc līguma noslēgšanas dienas, inženierkomunikāciju apkopes darbu veikšanai izveidot apkopes grafiku katram objektam atsevišķi ar norādi uz konkrēto kalendāro nedēļu, kas jāsaskaņo ar PASŪTĪTĀJU;

2.2.3. sniegt kvalitatīvu konsultāciju par Iekārtu ekspluatāciju;
2.2.4. nodrošināt ventilācijas un kondicionēšanas sistēmu darbību bez pārtraukumiem;

2.2.5. līdz tekošā gada 28.februārim iesniegt PASŪTĪTĀJAM atskaiti par izlietoto aukstuma aģentu stacionāra “Gaiļezers” operāciju bloka sistēmās par iepriekšējo gadu;

2.2.6. iesniegt PASŪTĪTĀJAM 5 (piecu) darba dienu laikā atjaunotu licenci, ja tās derīguma termiņš beidzas Līguma darbības laikā;
2.2.7. ventilācijas un kondicionēšanas iekārtu bojājumu gadījumos, IZPILDĪTĀJA remontdarbu personālam jāierodas objektā ne vēlāk kā 2 (divas) stundas, t.i. darba dienā, brīvdienā vai svētku dienā pēc telefoniska izsaukuma vai pēc saskaņošanas ar atbildīgo personu, bet ne vēlāk kā 3 (trīs) stundas pēc izsaukuma saņemšanas un jāprecizē remontdarbiem nepieciešamais laiks;

2.2.8. atskaitīties Latvijas vides, ģeoloģijas un metroloģijas centram par Līguma izpildes ietvaros izlietoto aukstuma aģentu;
2.2.9. remonta darbu, iekārtu detaļu nomaiņas nepieciešamības gadījumā sastādīt kalkulāciju par remonta izmaksām, kas jāiesniedz saskaņošanai PASŪTĪTĀJAM;

2.2.10. nodrošināt remontdarbu, kā arī ekspluatācijas laikā konstatēto trūkumu vai bojājumu pieteikumu pieņemšanu pa tālr. +371 29424943, mob. tālr. +371 29424943 un e-pastu: janis@inzeniercentrskomforts.lv, par galveno atbildīgo personu nozīmējot Jāni Ikaunieku. Kā apliecinājums par pieteikuma saņemšanu IZPILDĪTĀJAM jānosūta atbildīgajai personai atbildes ziņa, ka pieteikums saņemts un tajā jānorāda paredzamais ierašanās laiks;
2.2.11. pēc apkopes/remontu darbu veikšanas sastādīt Aktu par paveiktajiem darbiem nododot to parakstīt PASŪTĪTĀJA pārstāvim;
2.2.12. ievērot citus Līguma noteikumus un Iepirkuma procedūras dokumentos noteikto.
2.3. Pasūtītājs apņemas:
2.3.1. ievērot Iekārtu tehniskās ekspluatācijas noteikumus;
2.3.2. nodrošināt IZPILDĪTĀJA atbildīgajam personālam normālus darba apstākļus, pieeju nepieciešamajām telpām Pakalpojuma veikšanai;
2.3.3. norēķināties ar IZPILDĪTĀJU par Pakalpojumiem atbilstoši Līguma noteikumiem.
2.4. Atbildīgā persona šī Līguma izpildē: Vilmārs Liepiņš, tālr. +371 67042753, mob. tālr. +371 29485596, e-pasts: vilmars.liepins@aslimnica.lv.
2.5. PASŪTĪTĀJAM ir tiesības:

2.5.1. ja IZPILDĪTĀJS neievēro tehniskā specifikācijā noteiktās prasības, tad PASŪTĪTĀJAM  ir tiesības ieturēt samaksu par tekošo kvartālu;

2.5.2. ja IZPILDĪTĀJS neveic, vai veic nekvalitatīvi inženierkomunikāciju apkopi, nenovērš PASŪTĪTĀJA pieteikto pretenziju vai neievēro noteiktos darbu izpildes un novēršanas laikus, tad PASŪTĪTĀJAM ir tiesības samazināt samaksu par attiecīgā pakalpojuma sniegšanu;

2.5.3. pieaicināt citu uzņēmēju, ja IZPILDĪTĀJA piedāvātās tāmes izmaksas nav saskaņojamas, jo iesniegtā piedāvājuma līgumcena ir par 20% lielāka nekā vidējā tirgus cena par minēto pakalpojumu vai ir neatbilstoši tehniskie risinājumi;
2.5.4. nepieciešamības gadījumā, papildināt, kā arī samazināt apkalpojamo objektu apkopes apjomu, līdz ar Akta parakstīšanu. IZPILDĪTĀJAM ir pienākums uzņemties atbildību par papildus apjoma inženiersistēmu tehnisko apkopi un remontu. Apjoma papildināšanas/samazināšanas gadījumā, apkopes izmaksu vērtības noteikšana notiek proporcionāli salīdzinot līgumā ietvertos objektus pēc sekojošiem kritērijiem: sistēmu veids, iekārtu daudzums un kopējā iekārtu ražības jauda.
2.6. Ja avārijas novēršana ir saistīta ar inženierkomunikāciju pārbūvēm, visas izmaksas sedz PASŪTĪTĀJS. IZPILDĪTĀJS sastāda defektācijas aktu un saskaņo ar PASŪTĪTĀJU darbu izpildes tāmi un tehnisko risinājumu. Pēc darbu izpildes tiek sastādīta izpildforma un darbu Akts.
3. LĪGUMA CENA, PAKALPOJUMU IZPILDE UN NORĒĶINU KĀRTĪBA
3.1. Līguma summa, saskaņā ar IZPILDĪTĀJA piedāvājumu, sastāda 34 536,00 EUR (trīsdesmit četri tūkstoši pieci simti trīsdesmit seši euro un 00 centi) bez pievienotās vērtības nodokļa (PVN).
3.2. Pievienotās vērtības nodoklis (PVN) nav iepirkuma priekšmets, un Puses savstarpējos norēķinos to piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā.
3.3. Iekārtu tehniskā apkalpošana ir izpildāma periodiski – katru ceturksni, sākot no Līguma spēkā stāšanās brīža. Attiecīgajā ceturksnī izpildāmā tehniskā apkalpošana ir jāveic līdz šī ceturkšņa pēdējai darba dienai.

3.4. Līgumam atbilstošu Pakalpojumu izpildi apliecina abpusēji parakstīts Pakalpojumu Akts. Akts tiek sastādīts par katrā ceturksnī sniegto Pakalpojumu, IZPILDĪTĀJS izraksta 3 (trīs) eksemplārus un iesniedz Līguma 2.4. punktā norādītajam PASŪTĪTĀJA pārstāvim rēķinu apstiprināšanai.
3.5. Ja Pasūtītājs, pārbaudot Pakalpojumu izpildi, konstatē nepilnības, PASŪTĪTĀJS sastāda pretenziju (turpmāk tekstā – Pretenzija), kurā norāda šīs nepilnības un nosaka termiņu to novēršanai, un iesniedz Pretenziju IZPILDĪTĀJAM. Pasūtītājs Aktu paraksta tikai pēc tam, kad IzpildītājS par saviem līdzekļiem šīs nepilnības ir novērsis. 
3.6. Izpildītājam Pakalpojumu izpildes nepilnību novēršana ir jāveic PASŪTĪTĀJA noteiktajā termiņā. Šo termiņu PASŪTĪTĀJS nosaka ar mērķi organizēt savu darbu, un tas nav uzskatāms par Līguma 3.3. punktā noteiktā termiņa pagarinājumu. 
3.7. IZPILDĪTĀJA iesniegto rēķinu PASŪTĪTĀJS apmaksā, tikai tādā gadījumā, ja tajā norādītais sniegto Pakalpojumu apjoms un summa atbilst Līguma noteikumiem un faktiski izpildītajam.
3.8. PASŪTĪTĀJS apmaksā IZPILDĪTĀJA iepriekšējā kvartālā kvalitatīvi sniegto PAKALPOJUMU ne vēlāk kā 30 (trīsdesmit) dienu laikā pēc izpildītā pakalpojuma Akta parakstīšanas un rēķina apstiprināšanas brīža, pārskaitot rēķinā norādīto summu uz IZPILDĪTĀJA norēķinu kontu bankā.

3.9. Visi Līgumā noteiktie maksājumi uzskatāmi par veiktiem ar brīdi, kad viena Puse ir veikusi pārskaitījumu uz Līgumā vai iesniegtajā rēķinā norādīto otras Puses norēķinu kontu, neatkarīgi no tā, kad šie līdzekļi ir kļuvuši pieejami otrai Pusei.
4. PUŠU ATBILDĪBA
4.1. Ja IZPILDĪTĀJS atsakās veikt darbus vairāk kā 10 (desmit) dienas, tad PASŪTĪTĀJAM ir tiesības vienpusēji lauzt līgumu un piemērot soda sankcijas 10% (desmit procenti) no Līguma 3.1. punktā noteiktās Līguma summas.
4.2. Ja IZPILDĪTĀJS nav izpildījis Pakalpojumu Līguma 3.3. punktā noteiktajā termiņā, tad PASŪTĪTĀJAM ir tiesības par katru nokavēto dienu prasīt no IZPILDĪTĀJA līgumsodu 0,1 % (nulle, komats, viens procents) apmērā no Līguma 3.1. punktā noteiktās Līguma summas, bet ne vairāk par 10 % (desmit procenti) no tās.

4.3. Ja IZPILDĪTĀJS nav novērsis Pakalpojumu izpildes nepilnības PASŪTĪTĀJA noteiktajā termiņā, tad PASŪTĪTĀJAM ir tiesības prasīt no IZPILDĪTĀJA līgumsodu 10 % (desmit procenti) apmērā no Līguma 3.1. punktā noteiktās Līguma cenas.
4.4. Par katru nokavēto avārijas situācijas ārkārtas izsaukumu - pakalpojuma sniegšanas vai remonta izpildes stundu PASŪTĪTĀJAM ir tiesības pieprasīt no IZPILDĪTĀJA soda naudu EUR 100,00 (viens simts euro un 00 centi) apmērā par katru nokavējuma stundu, ja IZPILDĪTĀJS kavē izsaukumu vairāk kā 3 (trīs) stundas no izsaukuma brīža.
4.5. Ja Līgums tiek lauzts Līguma 6.4. punktā noteiktajā gadījumā, IZPILDĪTĀJS maksā PASŪTĪTĀJAM līgumsodu EUR 1 500,00 (viens tūkstotis pieci simti euro un 00 centi).
4.6. Ja PASŪTĪTĀJS nav norēķinājies ar IZPILDĪTĀJU 3.8. punktā noteiktajā termiņā un ja šis nokavējums ir radies PASŪTĪTĀJA vainas dēļ, Izpildītājam ir tiesības par katru nokavēto dienu prasīt no PASŪTĪTĀJA līgumsodu 0,1 % (nulle, komats, viens procents) apmērā no nesamaksātās summas bez PVN, bet ne vairāk par 10 % (desmit procenti) no tās.
5. NEPĀRVARAMA VARA

5.1. Līguma neizpilde nepārvaramas varas apstākļu iespaidā tiek uzskatīta par pamatotu attaisnojumu, ja Puses ir mēģinājušas izvairīties no šādiem apstākļiem un izlabot kaitējumu, un ja ir veikušas visus iespējamos pasākumus Līgumā noteikto saistību izpildei.

5.2. Par nepārvaramu varu tiek uzskatīts negaidīts notikums vai apstāklis, kuru Puses nevar kontrolēt (dabas katastrofas, ugunsgrēks, plūdi, karš, streiks, lokauts, masu nemieri, okupācija, grozījumi normatīvajos aktos, kuru rezultātā Līguma izpilde kļūst neiespējama). Pušu pienākums ir turpināt ar Līgumu nolīgto saistību izpildi tūlīt pēc šķēršļu novēršanas, izņemot gadījumus, kad nepārvaramas varas apstākļi ilgst vairāk nekā 1 (vienu) mēnesi vai, ja Līguma izpilde pēc kāda konkrēta notikuma vai kāda apstākļa dēļ ir objektīvi nepraktiska vai radītu nesaprātīgus izdevumus vai kaitējumu kādai no Pusēm. Izpildes kavējums uz nepārvaramas varas apstākļu laiku tiek uzskatīts par pamatotu iemeslu Līgumā noteikto saistību nepienācīgai izpildei, un par to netiek piemērota nekāda Līgumā vai spēkā esošajos normatīvajos aktos paredzēta atbildība.

5.3. Pēc otras Puses pieprasījuma, Pusei, kura atsaucas uz nepārvaramas varas apstākli vai notikumu, ir jāpierāda minētais apstāklis vai notikums. Ja attiecīgā Puse to neizdara pēc otras Puses pieprasījuma, tiek uzskatīts, ka nepārvaramas varas notikums vai apstāklis nav bijis.
6. LĪGUMA SPĒKĀ ESAMĪBA UN IZBEIGŠANA
6.1. Līgums stājas spēkā abpusējas parakstīšanas brīdī un ir spēkā 2 (divus) gadus.
6.2. Puses ir tiesīgas izbeigt Līgumu, rakstiski vienojoties.
6.3. Pārtraucot Līgumu vienpusēji, līguma lauzējam rakstiski jābrīdina otru līgumslēdzēja Pusi vismaz 1 (vienu) mēnesi iepriekš.
6.4. Gadījumā, ja IZPILDĪTĀJS pārkāpj Līguma noteikumus, PASŪTĪTĀJAM ir tiesības nekavējoties vienpusēji izbeigt Līgumu.
7. CITI NOTEIKUMI
7.1. Puses garantē, ka tām ir attiecīgas pilnvaras, lai slēgtu šo Līgumu un uzņemtos tajā noteiktās saistības un pienākumus.

7.2. Puses apņemas saglabāt Līgumā ietverto informāciju, nosacījumus, kā arī Līguma izpildes gaitā iegūto informāciju, kā konfidenciālu un neizpaust to trešajām personām, izņemot LR normatīvajos aktos noteiktos gadījumus, kad informācijas izpaušana ir pamatota ar tiesību normām vai oficiāli ieguvusi publicitātes statusu.
7.3. Visi šī Līguma grozījumi, izmaiņas, papildinājumi, vienošanās, akti un citi dokumenti, kas ir tieši saistīti ar šo Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstveidā un ir Pušu (to pilnvarotu personu) parakstīti.

7.4. Visas Pušu sarunas, vienošanās, sarakste un citas darbības, kas veiktas pirms Līguma noslēgšanas, zaudē juridisko spēku ar Līguma spēkā stāšanās brīdi.

7.5. Ja tiesību aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši spēkā esošo tiesību aktu prasībām.

7.6. Ja kādai no Pusēm tiek mainīts juridiskais statuss, atrašanās vieta, banku rekvizīti, īpašnieki un vadītāji, tā nekavējoties rakstiski par to paziņo otrai Pusei, pretējā gadījumā vainīgai Pusei ir jāatlīdzina tādējādi nodarītie zaudējumi.

7.7. Pušu reorganizācija vai to vadītāju maiņa nevar būt par pamatu Līguma vienpusējai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši līgumslēdzējas Puses tiesību pārņēmējam.
7.8. Puses nav tiesīgas pilnīgi vai daļēji nodot šajā Līgumā noteiktās tiesības, pienākumus un saistības trešajām personām bez otras Puses rakstiskas piekrišanas.

7.9. Visus strīdus, kas varētu rasties starp Pusēm Līguma izpildes gaitā, Puses apņemas risināt savstarpēju sarunu ceļā. Ja Puses nepanāk vienošanos sarunu ceļā, strīdi tiek risināti Latvijas Republikas tiesā, piemērojot Latvijas Republikas normatīvos aktus.

7.10. Līgums kopā ar 1. pielikumu „Iekārtu saraksts” un 2. pielikumu „Veicamo darbu apraksts” ir sastādīts uz 16 (sešpadsmit) lapām un parakstīts 2 (divos) eksemplāros. Katrai Pusei ir izsniegts pa 1 (vienam) eksemplāram. Abiem eksemplāriem ir vienāds juridisks spēks.
8. PUŠU REKVIZĪTI UN PARAKSTI
	 Pasūtītājs:

SIA „Rīgas Austrumu klīniskā 
universitātes slimnīca“
Reģ. Nr. 40003951628

Adrese: Hipokrāta iela 2, Rīga, LV-1038
Tālr. 67042400, Fakss: 67042786
Banka: AS „Swedbank”
Kods: HABALV22

Konta Nr: LV24HABA0001407045805

______________________________

I. Paeglītis
______________________________

V. Lietuvietis
	Izpildītājs:

SIA "Inženiercentrs komforts"

____________________________
____________________

Jānis Ikaunieks

